Publication: Magyar Közlöny
Issue: MK-2000-17 (Year: 2000, Number: 17)
Era: 1990-2004
Section: A büntetőeljárásról szóló 1973. évi I. törvény (a továbbiakban: Be.) 404. §-a (1) bekezdésének n) pontjában
Paragraph Index: 2230

9. § Ez a rendelet 2000. március 1-jén lép hatályba. Hende Csaba s. k., Dr. Kontrát Károly s. k., igazságügy-minisztériumi belügyminisztériumi politikai államtitkár politikai államtitkár A Kormány törvényalkotási programja az Országgyűlés 2000. évi tavaszi ülésszakára Tízéves a fiatal magyar demokrácia. Az eddigi törvényhozási munka eredményeként az alapvető intézmények szilárdan működnek, tömegével nem jelentkeznek nagy, átfogó változtatások iránti igények. A Kormány bátran alapozhat az eddig kiépített gazdasági, jogi és intézményi rendszerekre. Szükséges ugyanakkor, hogy e rendszerek szervezettségét, működőképességét javítsa, hatékonyságát növelje. A 2000. év első féléves törvényalkotási programja azt a célt szolgálja, hogy a polgárok életminőségét javító intézkedések szülessenek meg. Lezártunk egy nehéz korszakot, s most újat nyitunk: a biztonságos gyarapodás korszakát. Célunk, hogy mindazok a jóléti vívmányok, amelyek az Európai Unió polgári demokráciáinak sajátja, hazánkban is mielőbb megvalósuljanak. A 2000. év első féléves törvényalkotási programja szem előtt tartja azt a kormányprogramban is lefektetett alapelvet, amely szerint az eddigi mennyiségi szemléletű törvényalkotást a jogszabályok minőségi javítása váltja fel. A 2000. év első félévi törvényalkotási programjának javaslatai — sorrendet nem megállapítva — öt kérdéskör szerint csoportosíthatók: Közszolgálat és közszolgáltatások fejlesztése A Kormány eltökélt abban, hogy a polgárokat szolgáló, kiszolgáló közszolgálat jöjjön létre hazánkban. Ezt a célt csak megbecsült, korrekt tisztviselői gárdával érheti el. Hatékony közszolgálati rendszert kívánunk kiépíteni, mely az Európai Uniós csatlakozás során felvetődő kérdésekre szakszerű és korszerű válaszokat képes adni. Kormányprogramunkkal összhangban terjesztjük a köztisztviselői előmeneteli rendszer közszolgálati életpályává történő átalakításának elveiről és soron kívül végrehajtandó feladatairól készült törvénymódosítási javaslatot a Tisztelt Ház elé. A humán erőforrások védelme és erősítése A koalíció és a Kormány, programjával összhangban kiemelt figyelmet fordít az emberi létminőség javítására és a nemzet közösségi szerkezetének újjáépítésére. Az első féléves törvényalkotásban hangsúlyos szerepet kap az egészségügyi ellátórendszer korszerűsítése és az egészségügyi dolgozók élet- és munkakörülményeinek javítása. Tartalmát tekintve új sporttörvény készül, amely az élsport szervezeti feltételeinek korszerűsítése mellett meghatározza az állam feladatait a gyermek- és ifjúsági sport, az utánpótlás-nevelés, az egészségsportok, a lakossági és szabadidősport terén, megteremtve ezek működési és finanszírozási feltételeit is. A koalíció és a Kormány nagyra becsüli az egyházak közösségépítő és fenntartó, szociális, mentális és kulturális szerepét, ezért — a vatikáni szerződéssel és a történelmi egyházakkal kötött megállapodásokkal összhangban — törvénycsomagban kívánja pontosítani az egyházak finanszírozásával kapcsolatos törvényeket. A természeti és épített környezet védelme A jövőért és az utánunk jövő nemzedékekért érzett felelősségtől indíttatva a polgári koalíció és Kormánya kiemelt figyelmet fordít a természet védelmére. A hulladékgazdálkodási törvény a gazdasági szereplőket és az állampolgárokat arra ösztönzi, hogy az európai uniós normákhoz közelítve legyenek partnerek a hulladékképződés KÖZLEMÉNYEK, HIRDETMÉNYEK V. rész 2000/17. szám mérséklésében és az elkerülhetetlenül keletkező hulladékok lehetőség szerinti újrahasznosításában. A növényvédelmi törvény és a kémiai biztonságról szóló törvény elő fogja segíteni, hogy a modern gazdálkodásban nélkülözhetetlen, ám az emberi egészségre és a természeti környezetre veszélyes anyagokat a környezet- és egészségvédelmi rendszabályok maximális betartásával, a károkozás minimalizálásával alkalmazzák. A koalíció és a Kormány alapvető kötelességének tartja, hogy tervszerűen, egységes elvek alapján és kiegyensúlyozottan fejlessze az egész országot, annak régióit és kistérségeit. Ennek alapfeltételeit teremti meg az Országos Területfejlesztési Tervről szóló törvény elfogadása, amely a regionális fejlesztési programok alapjául is szolgál. Biztonság (jog-, közbiztonság, honvédelem) A jog- és közbiztonság, valamint a honvédelem fejlesztése olyan kérdéskör, mely az ország valamennyi polgárát érdekli. Csak a biztos jogi háttér és a magas színvonalú közbiztonság lehet a polgárosodás alapja. Közös ügy, melyet csak közös erőfeszítéssel vihetünk előre. A Kormány ebben a kérdéskörben olyan törvényjavaslatokat nyújtott és nyújt be az Országgyűlésnek, melyek az Alkotmány, illetve kétharmados törvények módosítását is jelentik. Mindezek elfogadásához nélkülözhetetlen a parlamenti ellenzék konstruktív együttműködése. A tárgykörhöz tartozó törvényjavaslatok között olyan, alapvető jelentőséggel bíró jogszabályok találhatók, mint az Alkotmánybíróságra vonatkozó jogi szabályozás felülvizsgálata, a szervezett bűnözés elleni fellépés szervezeti kereteinek további erősítését célzó előterjesztés vagy a haderőreform végrehajtását szolgáló javaslat. Pénzügyek, gazdaság A magyar gazdaság az elmúlt évben várakozáson felül teljesített. Év végére minden borúlátó előrejelzés ellenére, különösen nehéz külső körülmények között is teljesültek a kormányzat prognózisai. A tavalyi év első fele attól a vitától volt hangos, hogy szükség van-e valamiféle különleges kormányzati beavatkozásra a gazdaságban vagy sem. Az idén nem várhatók ilyen viták — a Kormánynak nincsenek olyan tervei, amelyek kizökkentenék a helyéből a jelenlegi gazdasági folyamatokat. A javasolt törvényalkotási és törvénymódosítási feladatok elsősorban azt a célt szolgálják, hogy a magyar gazdaság a kormányprogram prioritásainak megfelelően, szervesen tudjon továbbfejlődni, valamint hogy még néhány lépéssel közelebb kerüljünk a ma már elérhető távolságba került Európai Uniós csatlakozáshoz. A törvényjavaslatok által megcélzott változások közül fontosságánál fogva kiemelkedik az energetika versenypiaci átalakítása, amellyel európai viszonylatban is úttörő szerepre vállalkozunk. A pénzügyi törvénycsomag elfogadása biztosíthatja a pénzügyi piacokon az elmúlt időszakban bekövetkezett fejlődést tükröző jogszabályok megalkotását, valamint a piacok további dinamikus és biztonságos fejlődését, illetve az egységes európai piacba történő zökkenőmentes beilleszkedésünket. A számvitel újraszabályozásának ügye szintén a 2002-re tervezett EU-csatlakozással függ össze. Elfogadandó törvényjavaslatok

Source: https://magyarkozlony.hu/hivatalos-lapok/2e8ec1e859344bd7d597b26c297e1346cca91b2a/dokumentumok/89d804964c9e43edac320c33a0f6c3706883d860/letoltes